​El curtmetratge guanyador d'un Goya “Miente” es projectarà en la mostra de curts de la programació del 25N
16 de novembre 2016

![Imagen 1](/media/hrpfn1jt/80_webdones.jpg)![Imagen 2](/media/pk4dy3km/80_webmiente_s-593737896-large.jpg)

L'Associació Cultural Nautilus amb la col·laboració de la Regidoria d'Igualtat de l'Ajuntament de Sagunt ha organitzat per al dilluns 21 de novembre una **mostra de curtmetratges de la productora CortoEspaña sobre les diferents formes de violència cap a les dones** dins de la programació municipal d'actes programats al voltant del **Dia Internacional Contra la Violència de Gènere**.  

Els sis curtmetratges que es projectaran **gratuïtament en el Centre Cívic Antic Sanatori del Port de Sagunt a partir de les 19h.** , tracten el tema de la violència de gènere de manera àmplia, més enllà de la violència en la parella, des de diferents mirades, com són l'assetjament sexual en el treball, el _moving_ o la tracta de dones. Des de l'organització afirmen que citats curts “**ens provocaran, ens emocionaran, ens indignaran i ens convidaran a reflexionar i a actuar**” i han afegit que tot i que “**hi ha escenes molt dures, si bé la realitat desgraciadament supera la ficció, en quasi tots trobem signes de rebel·lia, lluita per la llibertat i en definitiva un missatge d'esperanç**a”.

D'entre les produccions “d'alta qualitat”, com titllen els organitzadors de l'esdeveniment, destaquen el curt “**Recursos humanos**” (2012) de Joan Álvarez Lladó que aborda el tema de les actituds masclistes en l'àmbit laboral i que va ser nominat en diversos festivals internacionals i premiat amb el gran premi del jurat en l'IV Festival de Cinema i Drets Humans d'Amnistia Internacional en 2013; i el guardonat amb 33 premis en els quals s'inclou el Goya al millor curtmetratge de ficció en 2009, “**Miente**” (2008) de la de Salamanca Isabel de Ocampo que tracta amb gran sensibilitat i realisme la tracta de dones i l'explotació sexual a  l'Europa de l'Est.

La resta de curtmetratges que es projectaran seran “**El orden de las cosas**” (2010) de José i César Esteban Alenda; “**No aguanto a tus padres**” (2013) de Javier Cano; “**Deazularojo**” (2012) de Ana Lorenz; i “**Libre directo**” (2011) de Bernabé Rico.

*   [](http://www.facebook.com/sharer.php?u=https://aytosagunto.es/va/actualitat/el-curtmetratge-guanyador-d-un-goya-miente-es-projectarà-en-la-mostra-de-curts-de-la-programació-del-25n/ "Facebook")
*   [](http://twitter.com/share?url=https://aytosagunto.es/va/actualitat/el-curtmetratge-guanyador-d-un-goya-miente-es-projectarà-en-la-mostra-de-curts-de-la-programació-del-25n/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-curtmetratge-guanyador-d-un-goya-miente-es-projectarà-en-la-mostra-de-curts-de-la-programació-del-25n/ "Linked In")
*   [](mailto:?body=https://aytosagunto.es/va/actualitat/el-curtmetratge-guanyador-d-un-goya-miente-es-projectarà-en-la-mostra-de-curts-de-la-programació-del-25n/)